**ELŐTERJESZTÉS**

**Tiszavasvári Város Önkormányzata Képviselő-testületének**

**2025. május 22-én tartandó rendes ülésére**

Az előterjesztés tárgya: Tiszavasvári, Eszterházy utca forgalomszabályozása

Mellékletek: Térkép részlet

Az előterjesztés előadója: Balázsi Csilla polgármester

Az előterjesztés témafelelőse: Batta Gábor - ügyintéző

Az előterjesztés ügyiratszáma: TPH/5261-5/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Tiszavasvári Rendőrkapitányság | Tiszavasvári, Kabay János utca 9. |
|  |  |
|  |  |

Egyéb megjegyzés: -

Tiszavasvári, 2025. május 15.

##### Batta Gábor

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Batta Gábor

## ELŐTERJESZTÉS

### A Képviselő-testülethez

**Tiszavasvári, Eszterházy utca forgalomszabályozása**

Tisztelt Képviselő-testület!

2025. április 29. napján megrendezésre került a „Tiszavasvári, Kelp Ilona utca, és az Eszterházy utca (Gyári lakótelep) egyirányúsításának véleményeztetése” tárgyú Lakossági Fórum. A Fórumon ismertetésre kerültek a fennálló problémák, és az azokat megoldó lehetőségek. Tiszavasvári Város Önkormányzata (a továbbiakban: Önkormányzat) által tett egyirányúsítási javaslatokat a Fórumon megjelent lakosok nem fogadták egyetértéssel, és azok helyett más javaslatot terjesztettek elő, amely szerint az Eszterházy utcán lévő parkolás jelenti a problémát. A lakosok javaslatát figyelembe véve az Önkormányzat a közlekedés biztonságosabbá tétele és megkönnyítése érdekében szabályozni kívánja az Eszterházy utcán történő parkolást, mivel a gépjárművek nehezen tudnak a kialakult állapot miatt közlekedni az említett útszakaszon.

Az Önkormányzat 2025. május 15. napján közös terepszemlét tartott a Tiszavasvári Rendőrkapitánysággal (a továbbiakban: rendőrség) a forgalomszabályozó eszközök helyének megállapítása céljából.

A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A közúti közlekedés szabályairól szóló 1/1975. (II. 5.) KPM–BM együttes rendelet (továbbiakban: KRESZ) alapján szükséges kihelyezni a forgalmi rend kialakításához szükséges táblákat.

A szabályozás során az Eszterházy utca mindkét oldalán a KRESZ 15. § (1) bekezdésének a) pontja szerinti 60. ábraszámú „Megállni tilos” megnevezésű jelzőtábla kihelyezése vált szükségesség, ezzel megszüntetve az Eszterházy utca mindkét szélén történő megállást és várakozást. Az alábbi területeken kerülnek kihelyezésre az említett forgalomszabályozó eszközök:

* Kabay János utca – Eszterházy utca kereszteződésébe 1 db
* Eszterházy utcán az első társasháztól kivezető kereszteződésbe 1 db
* Eszterházy utca - Eszterházy utca zsákutcájának (garázssor) kereszteződésébe
* Eszterházy utca - Eszterházy zsákutca kereszteződésébe

Javaslom a Kelp Ilona utca – Kelp Ilona zsákutca kereszteződésébe, a Kelp Ilona utca – Kabay János utca kereszteződésébe, valamint az Eszterházy utca – Eszterházy zsákutca kereszteződésébe a KRESZ 17. § (1) bekezdésének c) pontjában meghatározott 106. ábraszámú „Zsákutca” jelölő táblák kihelyezését, mivel az említett kereszteződésekben hiányzik a zsákutca tábla.

Továbbá a közlekedés biztonságosabbá tétele érdekében javaslom a Gyár utca – Óvodát/Bölcsődét kiszolgáló utca kereszteződésében a KRESZ 12. § (1) bekezdésének b) pontjában meghatározott 11. ábraszámú „ÁLLJ! Elsőbbségadás kötelező” tábla kihelyezését.

A SZABADOS-OK Kft. árajánlata alapján a megvalósításhoz szükséges táblák, bilincsek és oszlopok beszerzésének költségvonzata **nettó 161.810 ,-Ft + ÁFA.**

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2025. május 15.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2025. (V.22.) Kt. számú**

**határozata**

**Tiszavasvári, Eszterházy utca forgalomszabályozása**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője az előterjesztést megtárgyalta, és az alábbi határozatot hozza:

* 1. Támogatja a Tiszavasvári, Eszterházy utcán a parkolás megszüntetését, és jóváhagyja az ehhez szükséges a „Megállni tilos” táblák kihelyezését.
  2. Elrendeli az 1. pontban foglaltak végrehajtása érdekében az alábbi forgalomszabályozó eszközök kihelyezését:

- 4 db „Megállni tilos” tábla (60. ábraszámú tábla) az Eszterházy utcára:

* Kabay János utca – Eszterházy utca kereszteződésébe
* Eszterházy utcán az első társasháztól kivezető kereszteződésbe
* Eszterházy utca - Eszterházy utca zsákutcájának (garázssor) kereszteződésébe
* Eszterházy utca - Eszterházy zsákutca kereszteződésébe

**3.** Elrendeli a zsákutcákat jelző tájékoztatást adó táblákat (106. ábraszámú tábla) az alábbi helyeken:

* Eszterházy utca - Eszterházy zsákutca kereszteződésébe
* Kelp Ilona utca – Kabay János utca kereszteződésébe
* Kelp Ilona utca – Kelp Ilona zsákutca kereszteződésébe

**4.** Elrendeli 1 db „ÁLLJ! Elsőbbségadás kötelező” tábla (11. ábraszámú tábla) kihelyezését a Gyár utca – Óvodát/Bölcsődét kiszolgáló utca kereszteződésébe.

**5.** Felkéri a polgármestert, hogy a forgalomszabályozó eszközök megrendeléséről és azok kihelyezéséről gondoskodjon.

**Határidő:** 1.-4. pont azonnal

5. pont 2025. június 30.

**Felelős:** Balázsi Csilla

polgármester