**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. május 22-én tartandó**

**rendes ülésére**

Az előterjesztés tárgya: A Komplex felzárkózási program keretében elkészített intézkedési terv elfogadásáról

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Huri-Szabó Szilvia köztisztviselő

Az előterjesztés ügyiratszáma: TPH/5421-4/2025

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.6.1 pontja |
| Szociális és Humán Bizottság | SZMSZ 5. melléklet 1.10 pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés: -

Tiszavasvári, 2025. május 16.

Huri-Szabó Szilvia

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**A Komplex felzárkózási program keretében elkészített intézkedési terv elfogadásáról**

Tisztelt Képviselő-testület!

A 2020. december 21. napján kelt **Tiszavasvári komplex felzárkózási program indításáról szóló 1957/2020. (XII. 21.) Korm. határozatban** foglaltak alapján a Belügyminisztérium Tiszavasvári számára a felzárkózási fejlesztések és szolgáltatások megvalósítása érdekében többletforrást biztosított. A Kormányhatározat 1. pontjában megjelölt programmal összefüggő **Tanoda és Biztos Kezdet Gyerekház működtetése** – **előkészítő tevékenységek, szakmai programok megvalósítása 2021. évben már elkezdődött,** a támogatott tevékenységek és beruházások jelentős része megvalósult.

Sztojka Attila társadalmi esélyekért és roma kapcsolatokért felelős államtitkár és helyettese a Belügyminisztérium több munkatársával 2025. május 13. napján személyes látogatást tett Tiszavasváriban. A támogatott tevékenység folyamatos monitoringozása érdekében kötelező Munkacsoportot működtetni, ezért a találkozóra is munkacsoport ülés keretében került sor. A Munkacsoport tagjai a Belügyminisztérium mellett a Társadalmi Esélyteremtési Főigazgatóság szakértői, az érintett helyi intézmények vezetői és szakértő munkatársai, képviselő-testületi tagok, nemzetiségi képviselők.

A Munkacsoport ülés két fő témája a Külső-Szentmihályi városrészen megépülő Tanoda és Biztos kezdet gyerekház tervezési feladatai, a támogatásból megvásárolt busz értékesítése és a helyi közösségi közlekedés beindítása volt, a hátrányos helyzetű gyerekek iskolába járása kapcsán felmerült helyzet megoldása érdekében.

Az egyeztetésen rövid összefoglalva a következő javaslatok és megállapítások hangzottak el:

* **Tanoda és Biztos kezdet gyerekház:** A 2024 decemberében összedőlt Közösségi ház miatt a Tanoda és Biztos kezdet gyerekház építését újra kellett gondolni, melyre vonatkozóan az a javaslat született, hogy a Közösségi ház funkcióinak ellátására szolgáló helyiségekkel (fürdési, mosási lehetőség, népkonyha, iroda helyiség) kerüljön kibővítésre a megtervezett új épület. A tervek elkészültek: az épületben helyet kapna a Biztos kezdet gyerekház, a Tanoda, a népkonyha és a Közösségi házban ellátott tevékenységek biztosítására szolgáló helyiségek. Államtitkár úr felvetése volt, hogy kerüljön megvizsgálásra egy közösségi térként funkcionáló helyiség kialakítása. Ennek gyakorlati megvalósítása történhetne alapterület növelése vagy a tetőtér beépítése által. A vagyonmegóvás miatt szükséges lenne az épület felügyelete, őrzése. Az a javaslat hangzott el, hogy egy szolgálati lakás kialakításának lehetőségét meg kellene vizsgálni az emeleten.
* **A támogatásból megvásárolt busz:** A buszbeszerzés a bűdi tanoda szolgáltatásaihoz, programjaihoz és biztos kezdet gyerekház szolgáltatást igénybe vevők szállítására került jóváhagyásra. Az eredeti Támogatói okiratban két darab 20 személyes kisbusz került jóváhagyásra, melyet később módosítottak. 2023 januárjában sikeres közbeszerzési eljárást követően megvásárolt az önkormányzat egy 51 férőhelyes buszt. A busz jelenleg kihasználatlan, fenntartásra gazdaságtalan és költséges. 2024. szeptember végén a benyújtott módosítási kérelemben kérte az önkormányzat a Támogató jóváhagyását, hogy a busz értékesítéséhez járuljon hozzá. Az egyeztetésen az a javaslat született, hogy a nagy busz helyett kerüljön beszerzésre 2 db kisebb busz.
* **Iskolába járás, helyi közösségi közlekedés:** a Tiszavasvári Kabay János Általános Iskola fenntartója korábban iskolabusz működtetése által biztosította a gyermekek iskolába szállítását. A szolgáltatás megszüntetésre került, amikor a busz elromlott és a fenntartó Nyíregyházi Tankerületi Központ nem tudta megoldani tovább a gyerekek szállíttatását. Javaslat született arra vonatkozóan, hogy kerüljön sor egy szakmai egyeztetésre a Tankerület, az általános iskola, Roma Nemzetiségi Önkormányzat, a helyi oktatási és nevelési intézmények vezetőinek, a közlekedési szolgáltató MÁV Személyszállítási Zrt., a KTI Magyar Közlekedéstudományi és Logisztikai Intézet Nonprofit Kft., mint közlekedésszervező bevonásával.
* **Új környezetkímélő elektromos busz vásárlása:** A helyi járat beindításához szükséges busz beszerzési lehetőségeit vizsgálva találkoztunk a HUMDA ZBP 2024/5 kódszámú pályázattal (Zöld Busz Program). A kormány a pályázati lehetőség által a közösségi közlekedésben részt vevő autóbuszok környezeti fenntarthatóságának növelése érdekében szükséges a helyi személyszállítási közszolgáltatási feladatokat ellátó járművek tiszta és energiahatékony piacát ösztönözni azáltal, hogy a Magyar Állam támogatja az elektromos meghajtású autóbuszok beszerzését. Tekintettel arra, hogy önkormányzatunk nem rendelkezik 5 éven belül 24 hónapnyi személyszállítási közszolgáltatással, így a pályázatra nem vagyunk jogosultak. 2025. április végén ezért Energiaügyi Minisztérium felé megkereséssel éltünk, hogy segítséget kérjünk abban, hogy városunk valamilyen formában élni tudjon ezzel a buszvásárlási lehetőséggel, annak érdekében, hogy a helyi járat az igényeknek megfelelő és korszerű járművel indulhasson be a városban. A megkeresésre írásos válasz még nem érkezett.

A Belügyminisztérium kérésére intézkedési tervet készítettünk, melyben az elkövetkező időszakban elvégzendő feladatokat és azok határidejét volt szükséges megjelölni.

Az intézkedési terv az előterjesztés mellékletét képezi, mely 2025. május 20. napján online munkacsoport ülés keretében egyeztetésre kerül a Munkacsoporttal. Az esetleges módosítási javaslat(ok)ról a Tisztelt Képviselő-testületet tájékoztatást fog kapni.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2025. május 16.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2025. (V.22.) Kt. számú**

**határozata**

**A Komplex felzárkózási program keretében elkészített intézkedési terv elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja a Komplex felzárkózási program keretében elkészített intézkedési tervet a határozat 1. sz. mellékletében foglalt tartalommal.

2. Felkéri a polgármestert, hogy a döntésről a Belügyminisztériumot, mint Támogatót tájékoztassa.

3. Felkéri a polgármestert, hogy a Komplex felzárkózási program végrehajtásával kapcsolatos ügyekben a Munkacsoport bevonására, javaslatainak és véleményének kikérésére, támogató jóváhagyására minden esetben kerüljön sor.

4. Felkéri a polgármestert, hogy az intézkedési terv végrehajtásáról gondoskodjon.

**Határidő**: azonnal **Felelős:** Balázsi Csilla polgármester

1. **sz. melléklet**

TISZAVASVÁRI VÁROS ÖNKORMÁNYZATA

4440 Tiszavasvári, Városháza tér 4.

Tel.: 42/520-500. Fax: 42/275-000. E-mail: tvonkph@tiszavasvari.hu

# Ügyiratszám: TPH/…………./2025.

**Intézkedési terv**

**Tiszavasvári komplex felzárkózási program**

1. **Tanoda és Biztos kezdet gyerekház építése**

* Közösségi tér kialakításának megvizsgálása a tervezett épületben, mely 60-80 fő befogadására alkalmas rendezvények, programok megvalósítási helyszíne lenne: egyeztetés kezdeményezése a tervezővel a mobilfal beépítés vagy az alapterület növelés kérdésében, a telek beépítésére vonatkozó előírások és egyéb építési előírások figyelembe vételével, a tervezett építési költségvetésre gyakorolt hatás ismertetésével
* Szolgálati lakás kialakításának felmérése a terezett épület tetőterében: egyeztetés a tervezővel a lehetséges tervezési megoldásokról, a módosítások építési költségekben történő változásának bemutatásával

**Határidő:** 2025. június 30. **Felelős:** Balázsi Csilla polgármester

1. **Busz értékesítése és új kisbuszok vásárlása**

A Belügyminisztérium jóváhagyását követően a meglévő busz értékesítésének és a helyette beszerezni szándékozott, Tanodai és Biztos kezdet gyerekház tevékenységeinek támogatására szolgáló kisbuszok beszerzése.

* A meglévő busz piaci értékének felmérése, értékesítéshez kapcsolódó egyéb költségek meghatározása, értékesítés
* A 2 db kisebb busz beszerzésére vonatkozó indikatív árajánlatok bekérése, beszerzés
* Az e-busz beszerzési lehetőség további feladatainak meghatározása, az Energiaügyi Minisztérium válaszának tükrében

**Határidő:** Belügyminisztérium jóváhagyását **Felelős:** Balázsi Csilla polgármester

követően, a lefolytatandó eljárásokhoz

szükséges határidők figyelembe vételével

(beszerzési, közbeszerzési eljárás)

1. **Gyermekek iskolába járása**

Szakmai egyeztetés és a megoldási lehetőségek, javaslatok összegyűjtése a város távolabbi részeiben lakó gyermekek oktatási intézménybe történő eljutásának megszervezésével kapcsolatban a Nyíregyházi Tankerületi Központ, a Tiszavasvári Kabay János Általános Iskola, a Roma Nemzetiségi Önkormányzat, a helyi oktatási és nevelési intézmények vezetőinek, a közlekedési szolgáltató MÁV Személyszállítási Zrt., a KTI Magyar Közlekedéstudományi és Logisztikai Intézet Nonprofit Kft. bevonásával.

**Határidő:** 2025. június 30. **Felelős:** Balázsi Csilla polgármester

Tiszavasvári, 2025. május ……

**Balázsi Csilla**

**polgármester**